## **מכרז פומבי עם בחינה דו-שלבית והליך תחרותי נוסף מס' 07/2018 להספקת שירותי הפקה של כנס החדשנות עבור רשות החדשנות**

הרשות הלאומית לחדשנות טכנולוגית ("**הרשות**"), המופקדת על תחום המחקר והפיתוח ("**מו"פ**") בישראל, מעוניינת בקבלת הצעות להפקת כנס החדשנות לשנת 19-2018.

1. **מהות ההתקשרות:**
	1. בסמוך להשקת דו"ח החדשנות לשנת 2018-19, מתכננת רשות החדשנות לערוך כנס שנתי, תחת הכותרת: "מדיניות מקדמת חדשנות" (להלן: "**האירוע**").
	2. האירוע צפוי להתקיים בין אוקטובר 2018 לינואר 2019, משעות הבוקר ועד שעות אחה"צ המוקדמות, בתל-אביב - יפו, וצפויים להשתתף בו כ-400 משתתפים. קהל היעד הוא ישראלי בלבד, והוא יכלול את האקוסיסטם הטכנולוגי והפיננסי.
	3. לצורך הפקת האירוע, מעוניינת הרשות להתקשר עם חברה המתמחה בתחום הפקת האירועים, אשר תהיה אחראית להוצאתו לפועל של האירוע, על כל המערך הלוגיסטי הכרוך בכך, לרבות התקשרויות עם כל ספקי המשנה הנדרשים, ובכלל זה אולם האירועים וחברת הקייטרינג.
	4. שירותי ההפקה מושא המכרז יכללו, בין היתר, את השירותים הבאים:
		1. רעיונאות ותכנון הקונספט והנראטיב השיווקי והעיצובי של האירוע, בשיתוף הגורמים הרלוונטיים ברשות, גיבוש תוכנם של הנושאים והסרטונים אשר יוצגו באירוע והפקתם
		2. ארגון מקום האירוע והקייטרינג
		3. עיצוב האירוע
		4. שירותי הזמנות, רישום, אבטחה, חניה וסדרנות

לפירוט מלא של השירותים ראו מסמכי המכרז על נספחיו, ובעיקר מפרט השירותים.

1. בחינת ההצעות שעמדו בתנאי הסף תיעשה בהתאם למפורט במסמכי המכרז, על-פי אמות מידה של איכות במשקל של 80% ואמות מידה של מחיר במשקל של 20%.

ועדת המכרזים תהא רשאית, לפי שיקול דעתה, לאפשר למציעים אשר הגישו את2 (שתי) ההצעות שיקבלו את הציונים המשוקללים הגבוהים ביותר להגיש הצעה מתוקנת וסופית, בתנאים המיטיבים עם הרשות ביחס להצעתם המקורית.

1. **תקופת ההתקשרות:**
	1. תקופת ההתקשרות עם בעל ההצעה הזוכה במכרז תהיה ממועד החתימה עם הסכם ההתקשרות בין הצדדים, ועד להשלמת כל התחייבויות הצדדים על פיו.
	2. בהסכמת הצדדים, אשר תושג תוך חודשיים מתום האירוע, יוארך הסכם ההתקשרות ביניהם, כך שיחול גם ביחס להפקת כנס החדשנות בשנה העוקבת, באותם תנאים, בכפוף לכך שאם המדד יהיה חיובי, יהיה סכום התמורה צמוד למדד ביחס למדד הבסיס הידוע בעת חתימת הסכם ההתקשרות, ובכפוף לשינויים ואישורים תקציביים ברשות.
	3. אם יגיעו הצדדים להסכמה כאמור בסעיף לעיל, ובעל ההצעה הזוכה יפיק גם את כנס החדשנות בשנה העוקבת, יהיו הצדדים רשאים להגיע להסכמות דומות גם ביחס להפקת הכנס בשנה שלאחר מכן, וכך הלאה, בהתאמה, לגבי הכנסים בשנתיים הבאות לאחר מכן (מקסימום 5 תקופות התקשרות).

1. **תנאי הסף:**

תנאי הסף להשתתפות במכרז, הינם, במצטבר:

* 1. המציע הינו תאגיד הרשום בישראל כדין, או עוסק מורשה כדין בישראל, שאינו תאגיד רשום.
	2. המציע הינו בעל כל האישורים הנדרשים לפי חוק עסקאות גופים ציבוריים.
	3. למציע ותק של חמש שנים לפחות בהפקת אירועים מסוגו של האירוע מושא מכרז זה, במהלך 7 (שבע) השנים שקדמו למועד האחרון להגשת ההצעות.
	4. המציע הינו בעל ניסיון בהפקת חמישה אירועים לפחות, העומדים בתנאים המצטברים הבאים, במהלך התקופה שהחלה ביום 1.1.2013 והסתיימה במועד האחרון להגשת ההצעות:
		1. עלותו של כל אירוע עמדה על סך של 300,000 ₪, לא כולל מע"מ, לפחות.

בסעיף זה "עלות" - משמעה תקציב האירועים ללא שכר הפקה.

* + 1. הפקת האירועים האמורים בוצעה עבור תאגידים סטטוטוריים / משרדי ממשלה / רשויות ציבוריות / מוסדות וארגונים אחרים.
	1. אולם האירועים המוצע מטעם המציע עבור עריכת האירוע (ניתן להציע עד 3 חלופות, כאשר הרשות תהא רשאית לבחור את החלופה המועדפת עליה מביניהן ביחס להצעה הזוכה) עומד בתנאים המצטברים הבאים:
		1. האולם ממוקם בתל-אביב - יפו
		2. האולם מאפשר ישיבת תיאטרון לכ-400 אורחים, והוא הכולל במה ואמצעי הקרנה
		3. מחוץ לאולם קיים מתחם להתכנסות ולנטוורקינג, וכן אזור לכיבוד ולדיול לכ-400 אורחים
		4. בסמוך לאולם ישנם מגרשי חניה לכ-300 - 400 אורחים
1. **הליך המכרז:**
	1. מסמכי המכרז מפורסמים באתר האינטרנט של הרשות, שכתובתו: https://innovationisrael.org.il.
	2. שאלות הבהרה למכרז יש לשלוח בדואר אלקטרוני בלבד, לכתובת michrazim@innovationisrael.org.il, עד ליום 05/06/18, בשעה 13:00. הרשות אינה מתחייבת לענות על שאלות שיגיעו לאחר מועד זה. שאלות ההבהרה ותשובות הרשות, המהוות חלק אינטגרלי ממסמכי המכרז, יועלו במרוכז, ללא פירוט שם הפונה, לאתר האינטרנט של הרשות בכתובת הנ"ל, עד ליום 12/06/18.
	3. יש להגיש את ההצעות, בצירוף המסמכים הנלווים, במעטפה סגורה, כאשר הצעת המחיר תוגש בנפרד מחלקי ההצעה האחרים - הכל כמפורט במסמכי המכרז, לתיבת המכרזים של הרשות, רחוב הירדן 4, קרית שדה התעופה, קומה 4, אגף מערבי.
	4. המועד האחרון להגשת הצעות - יום 18/06/18, לא יאוחר מהשעה 14:00 בצהריים. ועדת המכרזים של הרשות לא תדון בהצעות שלא תימצאנה בתיבת המכרזים במועד זה.
	5. בכל מקרה של סתירה בין האמור במודעה זו לבין מסמכי המכרז, יגבר האמור במסמכי המכרז. לעניין זה, חוסר לא ייחשב סתירה.
	6. הרשות תהיה רשאית, על-פי שיקול דעתה, לבטל מכרז זה מכל סיבה שהיא.